CELEX: 62018CA0769
Language: et
Date: 2020-03-12 00:00:00
Title: Kohtuasi C-769/18: Euroopa Kohtu (kaheksas koda) 12. märtsi 2020. aasta otsus (Cour de cassation’i eelotsusetaotlus – Prantsusmaa) – Caisse d’assurance retraite et de la santé au travail d’Alsace-Moselle versus SJ, Ministre chargé de la Sécurité sociale (Eelotsusetaotlus – Võõrtöötajate sotsiaalkindlustus – Määrus (EÜ) nr 883/2004 – Artikli 5 punkt b – Vanaduspensioni määra suurendamine – Teises liikmesriigis makstud puudega lapse kasvatamise toetuse arvesse võtmine – Faktide võrdsustamise põhimõte)

29.6.2020   
            
            
               ET
            
            
               Euroopa Liidu Teataja
            
            
               C 215/14
            
         
      Euroopa Kohtu (kaheksas koda) 12. märtsi 2020. aasta otsus (Cour de cassation’i eelotsusetaotlus – Prantsusmaa) – Caisse d’assurance retraite et de la santé au travail d’Alsace-Moselle versus SJ, Ministre chargé de la Sécurité sociale
      (Kohtuasi C-769/18) (1)
      
      (Eelotsusetaotlus - Võõrtöötajate sotsiaalkindlustus - Määrus (EÜ) nr 883/2004 - Artikli 5 punkt b - Vanaduspensioni määra suurendamine - Teises liikmesriigis makstud puudega lapse kasvatamise toetuse arvesse võtmine - Faktide võrdsustamise põhimõte)
      (2020/C 215/16)
      Kohtumenetluse keel: prantsuse
      
         Eelotsusetaotluse esitanud kohus
      
      Cour de cassation
      
         Põhikohtuasja pooled
      
      
         Hageja: Caisse d’assurance retraite et de la santé au travail d’Alsace-Moselle
      
         Kostjad: SJ, Ministre chargé de la Sécurité sociale
      
         Resolutsioon
      
      
                  1.
               
               
                  Euroopa Parlamendi ja nõukogu 29. aprilli 2004. aasta määruse (EÜ) nr 883/2004 sotsiaalkindlustussüsteemide koordineerimise kohta (muudetud Euroopa Parlamendi ja nõukogu 16. septembri 2009. aasta määrusega (EÜ) nr 988/2009) artiklit 3 tuleb tõlgendada nii, et vaimse puudega laste ja noorukite rehabilitatsiooniabi, mis on sätestatud Saksamaa sotsiaalseadustiku (Sozialgesetzbuch) VIII raamatu § -s 35a, ei kujuta endast hüvitist artikli 3 tähenduses ega kuulu seega selle määruse esemelisse kohaldamisalasse.
               
            
                  2.
               
               
                  Määruse nr 883/2004 (muudetud määrusega nr 988/2009) artiklit 5 tuleb tõlgendada nii, et:
                  
                              —
                           
                           
                              Prantsuse sotsiaalkindlustusseadustiku (code de la sécurité sociale) artiklis L.-541-1 sätestatud puudega lapse kasvatamise toetust ja Saksamaa sotsiaalseadustiku (Sozialgesetzbuch) VIII raamatu § 35a kohast vaimse puudega laste ja noorukite rehabilitatsiooniabi ei või pidada samaväärseteks hüvitisteks artikli 5 punkti a tähenduses;
                           
                        
                              —
                           
                           
                              artikli 5 punktis b sätestatud faktide võrdsustamise põhimõte on kohaldatav sellistel asjaoludel nagu põhikohtuasjas. Prantsuse pädevatel ametiasutustel tuleb seega kindlaks teha, kas käesoleval juhul on tõendatud, et esineb nõutav asjaolu selle sätte tähenduses. Sellega seoses peavad need ametiasutused võtma arvesse Saksamaal aset leidnud sarnaseid asjaolusid nii, nagu need oleksid aset leidnud nende enda territooriumil.
                           
                        
            
         (1)  ELT C 54, 11.02.2019.